
Kurtze Erzehlung 


Wie Heinricus Konig 
von Navarra / von ſeiner vongen Be⸗ 
kent nuß abgeſtanden / ſich zu der Cathollſchen Roͤ⸗ 
miſchen Kirchen vnd Religten begeben / vnd dar 
auff zum Koͤnig in Franckreich / mit gewoͤn⸗ 
licher Solennitet / zu S. Dloniß durch 
den Cardinal Vendoſme / vnd den 
Ertzbiſchoff von Burges geſal⸗ 
bet lwoꝛden. 


Erſtlich gedꝛuckt zu Duͤſteldoꝛff / bey 
. Johann von Muͤnſter / Im Jar 

Oer König von Na⸗ 
varra wird Baͤpſtiſch. ei 


Jewol Heinrico König von 
Navarra als dem nechſten 
Agnaten vnnd Bluts ver⸗ 
wandeẽ deß abgeleibten Koͤ⸗ 
a nigs Heinrici z. die Kron in 
Franckreich / nachgemeinem 
brauch vnd von rechtswege 


gebuͤret / auch Ihm von ges 


dachtem König kurtz vor feinem Tod geguͤnnet vñ 


zugeeygnet woꝛden / ſo hat er ſie doch ſindher nie⸗ 
mals behaupten / oder mit ruhe be ſitzen mögen. 
Denn ihm nicht allein von dem Guiſiſchen Ges 
ſchlecht / ſondern auch vom Bapſt zu Rom / vnnd 
dem Koͤnig in Hiſpania / groſſer eyntrag vnd bin 
dernuß geſchehen / die ihn von wegen der Galvi⸗ 
niſchen meynung / deren er zugethan / fuͤr einen Ke⸗ 
Ber außgeſchꝛyen / in den Bann gethan / vnnd der⸗ 
halben deß Koͤnigreichs nicht fehig erkennet vnnd 
erkleret / vnd jetzo diſen / bald einen andern zum Ads 
nig in Frauckreich ernennet vñ fuͤrgeſchlagen. Das 
her denn gedachter Koͤnig von Navarra zu erhal, 
lung ſeines rechtens ſchwere vnd ſoꝛgliche Kriege 
gefuͤhꝛet / manchen Sieg wider ſeine Feinde erlan⸗ 
; | A i get / 


get / viel Stedte erobert vnnd eingenommen / aber 
doch niemals zu ruͤhiger Poſſeſsſon kommen koͤn⸗ 
nen. Hergegen aber im werck befunden / daß nicht 
allein die gemeinen Vnterthanen deß langwirigen 
Kriegs müde vnnd vberdꝛuͤſsig woꝛden / ſondern 
auch die Ritterſchafft / ſo ihr Haab vnd Gut / Leib 
vnd Leben bey jhm auffgeſetzet / nun mehꝛ deß Frie⸗ 
dens begirig / vnd ongern in ſolcher Inruhe lenger 
leben wolten / Nam er jhm entweder fuͤr ſich ſelbſt / 
oder auff anderer Leut anſtifftung endtlich fuͤr / die 
Sachen auff ein ander weiß anzugreiffen / vnd die⸗ 
weil er bißhero auß der erfahrung wargenommen / 
das jm nichts ſo hinderlich an dem Koͤnigreich we⸗ 
re / als eben die verhaßte Religion / ſchoͤpffet er jm 
ſelbſt die hoffnung / wenn er ſich zu der genenten 
Catholiſchen Roͤmiſchen Kirchen vnnd Religion 
neygen wuͤrde / das er als deñbeydes groͤſſern gunſt 
vnd mehꝛ befuͤrdernuß zu der Kron bey den Ligiſtẽ 
haben moͤchte. Finge derowegen an ſeine Religion 
in zweyffel zu ſetzen / der Roͤmiſchen Kirchen Lehꝛ / 
Ceremonien vnd Kirchbꝛeuch nachzufragen / Meſ⸗ 
fen zu hoͤꝛen / vñ ſich in andern der Roͤmiſchen Kir, 
chen gleich foͤꝛmig zu erzeigen. | 


Der Hertzog von Gulſa wirdt 
zum König in Franckreich 
erwehlet. 
Bey 


N Ey dieſen dingen begibt ſichs / daß der Jun⸗ 
Mae Hertzog von Guiſa von dem Bepſeiſchem 
es eyl in Paris zum Koͤnig in Franckreich ers 
wehlet wird / darin denn auch deß Bapſt zu Rom 
vnd deß Königs in Hifpania anweſende Geſand⸗ 
ten bewilliget vnd angelobet / die Infantin von Hi⸗ 
ſpania inwendig vler Monaten dem erwehltem 
newen Koͤnig zu Gemahel / vnd darneben fo viel 
Geldt vnd Volck zu zufuͤren / das er deß Kriegs in 
Franckreich bald ein ende machen / vnd aller ſeiner 
Feinde mechtig werden möge. | 

Als aber der Pre ſident auß dem Palatio her⸗ 
ab gangen / dem Hertzogen von Lothringen die zei⸗ 
tung zu bungen / vnd zu verſchaffen / das die Wahl 
durch die Statt proclamirt vnd außgeruffen wuͤr⸗ 
de / iſt er von dem gemeinen Poͤfel vnter wegen er⸗ 
ſtochen vnd vmbbꝛacht worden. Darüber ein groß 
Tumult entſtanden / welcher doch durch den Her ⸗ 
tzog von Mayne wider geſtillet woꝛden. 


Der Koͤnig von Navarra mit ge⸗ 
woͤnlicher Solennitet zum Koͤnngg 
in Franckreich erwehlet. 
Abd bernacher haben ſich die famptliche 
Verren deß Paͤrlaments neben andern 
Herrn / welche es voꝛhin mit der Liga ge⸗ 
halten / zum Koͤnig von Navarra gen S. 
Ai, Dio⸗ 


Dionis verſamlet / velchen allen voꝛlengſt deß Koͤ 
niges meynung vnd fuͤrnemen in der Religion be⸗ 
wuſt geweſen / vnd von ihm derowegen darbeſchey⸗ 
den woꝛden. Daſelbſt hat er fuͤr den Fuͤrſten vnd 
Parlaments Herren endlich dens. Tag Heumo⸗ 
nats / in einem offentlichen Actu ſeine vorige mey⸗ 
nung in Religions Sachen widerruffen / vnd ſich 
zu der Fatholiſchen Roͤmiſchen Kirchen bekennet. 
Darauff denn als bald die Cardinel / Biſchoffe / vñ 
andere hohe Perſonen beſchꝛieben vnnd erfoꝛdert 
worden / den König in dieſen feinem Voꝛnemen zu ⸗ 
beſtettigen / einzuweyhen vnd zu ſalben. Ind iſt den 
. gemeltes Heumonats / der Ertzbiſchof von Bur⸗ 
ges / der Kardinal Bendoſme / ſam̃t ) 7. andern Bi 
ſchoffen on Geiſtlichen zu S. Dionis ankommen / 
Den König von Naparra / als den nechſt Erben 
der Kron Franckreich an ſtatt deß von Guifen fuͤr 
hren rechten Catholiſchen Koͤnig zu ſalben. 

Doeß andern Tages iſt jhꝛe Koͤnigliche May. 
mit obgemelten Cardinal / dem Ertzhiſchoffen / 
Fuͤrſten vñ Parlaments Herrn in aller herꝛligkeit 
in die Haupklirchen zu S. Dionis o allenthalben 
mit herꝛlichen Debichten vmbhangen / begleytet / 
vnd mitten im Choꝛ gegen S. Dion ſij Altar über 
auff einen herrlichen Stuel geſetzet woꝛden / allda 
ſich die Parlaments Herrn vnd andere vom Adel 
zu beyden ſeyten vertheylet / Der gem elte Cardinal 
vnd andert Biſchoffe haben ſich ein wenig 9 

1 vm 


vmb den Koͤnig verhalten / vñ da fienum alle in ſtil⸗ 


ler devotion ein kleine weil gegeſſen / find die gemel⸗ 
te Biſchoffe zu beyden ſeyten ein wenig vom Koͤnig 


entwichen / vnd iſt allein der Ertzbiſchoff von Bur⸗ 


ges bey ihm geblieben / dem er lang gebeichtet vñdie 


Abſolution von jm empfangen. Darauff gemelter 
Ertzbiſchoff nach dem hohen Altar gangen / allda 
mit zuthun etlicher Biſchoffen die Meß uͤber den 
Koͤnig celebrirt vnd gehalten Zu ende der Meſſen / 


hat man die gewoͤnliche Ceremonien der Koͤnigli⸗ 
chen Salbung angefangen / ond iſt der Loͤnig end⸗ 
lich nach altem Catholiſchen Roͤmiſchen gebꝛauch 


durch den Cardinal vñErtzbiſchoffen geſalbet woꝛ 


den / Hernacher hat man jhꝛe Koͤnigliche May mit 
groſſer Herꝛligkeit widerumb in feinen Pallaſt ge⸗ 


bꝛacht / vnd auff dem Wege an guͤlden vnnd ſilber 


Müͤntzen wol auff die tauſent Kronen werth vnter 


das Bolck außgeworffen. 2 
Nach gehaltener Malzeit hat ſich der König wi⸗ 

derumb auß freyem willen mit allen obgemeldten 

Geiſtlichen vnd Weltlichen Herren in die Lirchen 


verfuͤget / eine Catholiſche Predigt gehoͤꝛet / vnd fol⸗ 


gends auch in die Veſper gangen / alſo / das er den 


gantzen Tag mit groſſer devotlon vnd andacht zus 
gebracht. Darnach gegen Abendt hat man das 
groſſe Geſchuͤtz alles abgehen laſſen / ond haben die 
Bürger vnd andere Freudenfewer gemacht / vñ Fe⸗ 


J. Loͤn. May wider mit groſſer Solennitet Neß 
gehoͤꝛet / hat man jm auff dem Marckt zu S. Dio⸗ 
nis als einem geſalbten König in Franck reich ges 
ſchworen / vnd er ſol das Concilium Tridentinum 
offentlich approbiret vnnd angenommen haben. 
Darbey find etliche Ritterfahnen unnd Geldt 
durch die Herolden auß gewoꝛffen worden. 

Entlich nach dem Eſſen / hat man ſich mit Ring⸗ 
rennen vñ andern Ritterlichen kurtzweilen geübet / 
darbey auch beyde Hertzogen von Guiſa vnd Nay⸗ 
ne geweſen fein ſollen / Denfelbigen Abend haben 
auch die Rönigifchen vor Paris auff einem Berg / 
Monmartre genandt / ein herꝛlich Freudenfewer 
angezündet / vnd biß vmb jo. Vhꝛin der Nacht mit 
zwoͤlff Heerbaucken vnd ſo vil Trommeten baucke 
vñ blaſen laſſen. Darauff dit von Paris / ſo es nicht 
gern geſchen / jhr Geſchuͤtz nach dem Freudenfewer 
joß geſchoſſen / aber niemand getroffen. 

Drey Tage zuvoꝛ / Nemlich / den 16. tag gedachts 
Heumonats / it auch auff erfoꝛderung deß Königs: 
D. Renatus / Benedictus Pfarꝛherꝛ zu S. Euſta⸗ 
chlus in Paris / mit andern Theologen mehꝛ zu S. 
Dionis ankommen / welchen der Koͤnig bald her⸗ 
nach zu ſeinem Beichtvater angenomen / ſeine voꝛi⸗ 
ge Hoffprediger aber mit etlichen vom Adel eines 
theyls nach Roſchelle / eines theyls B gen Manttes 
zu der Printeſſin feiner Koͤnigl. Mayt. Schweſter 
abgefettiget / die weil ſie nicht bleibe een, 


iſt der Hertzog von Nevers / in namen deß Koͤnigs 
vnd anderer Potentaten / gen Nom zu dem Bapſt 
abgefertiget woꝛden / vmb die Confirmation vñ be⸗ 
ſtetigung anzuhalten / vñ darauff allen Beiſtlichen 
in Paris anderswo gebotten woꝛden / in den Koͤnig 
vor einen rechten Catholiſchen Koͤnig zu halten vñ 
zu erkennen. Auch hat mau außgeruffen / daß mau 
diſen Koͤnig kuͤufftig den J2. tag Herbſtmonats zu 
Rens in Schampanien volloͤmlich kroͤnen werde. 


Fridſtandt in Franckreich. 


1 SE dieſer Revocation vnnd Religlonsen⸗ 
derung hat der König bey den Parlaments 
Herren vnd Ligiſten zuwegen gebꝛacht / das man 
einen gemeinen Trenis oder Fridenſtand auff dꝛey 
Monat lang hat beſchloſſen / faſt auff gleiche ton⸗ 
dition / als der entleibte König Heinricus z. mit 
dem jetzigen Heinrico 4. zu Tours den 36. Apulis 
An: 89. gemacht hatte / deſſen Artickel alſo lauten: 
Erſtlich folder Loͤnig von Navarra in werendem 
Bund ſein macht vnd Kriegsheer an kein Ort we⸗ 
der in noch auſſerhald dem Koͤnigreich ohn vnſern 
befehl oder besvilligung fuͤren. Demnach das er 
ſich nichts fol onterfangen / noch zu geben / das von 
jemanden anders in den ort vnd enden / da man vn⸗ 
fer Herꝛligkeit erkennet / Ichtwas fuͤrgenomen wer⸗ 


de / oñ an welch em Ort es fein moͤchte / das es aufs 
Ai ſer⸗ 


ſerhalb den Stedten / die er allbereyt einbekommen / 
paſſiren vnd ſich laͤgern ſol / biß auffhievoꝛ geſetzten 
Tag / Daß er in Sachen der Catholiſchen Apoſto⸗ 
liſchen Roͤmiſchen Religion keine neuerungen ein⸗ 
fuͤhꝛe / noch andere enderungen darinnen fuͤrzune⸗ 
men geſtatten ſolle / auch vnſern Catholiſchen für 
allem ſchaden vnd leydt ſein / es ſein nun Geiſtliche 
oder andere / die vns mit trewen dienſten vnterthe⸗ 
nig ſein / vnd daſſelbige nicht allein an jhren Perſo⸗ 
nen / Haab vnd Guͤtern / ſondern auff was weiß ſol⸗ 
ches eyniherley weg geſchehen moͤchte. Vnd da er 
oder die ſeinigen in mittels dieſes Kriegs / Stedte / 
Schloͤſſer oder Feſtungen einnemen / entweder mit 
gewalt / practiken / verſtandt oder auff was weiß ſie 
ſolches zuwegen bungen moͤchten / er dieſelbige vns 
alsbald einraumen / vñ vermoͤg feiner verheiſſung) 
vnſerm wolgefallẽ nach damit zufahꝛen vbergeben 
ſolle. Ind das gleich wie hierauff der König von 
Navarren ſampt allem ſeinem anhang Handtrew 
geben vnd begeret / das fie ihre Guͤter / ſo lang dieſer 
Anſtandt weret / genieſſen moͤchten. Alſo ſollen ſie 
hingegen den Catholiſchen / ſo wol Geiſtlichen als 
andern vnſern lieben dienern / jre Guͤter vnd Ren⸗ 
ten / welche ſie an denen Orten / ſo von jhnen eynbe⸗ 
halten werden / haben / zu nutz kommen laſſen. Hier⸗ 
auff iſt vnſer Will vnd Befehl / das ein jeder vnter 
euch in dem / was jm gebuͤret / gedachten Jarfriden 
vnd einſtellung der Wehr / ja alles was hieroben er⸗ 


zehlet / von Punetenzu Puncten / laut inhalts / woͤl⸗ 
le für ſich halten / vnd andere ſolches zu halten ver⸗ 
moͤgen / dem nicht entgegen kommen noch zu geben / 
das ſolches von andern in einigerley weg geſchehe / 
auch gegenwertiges ſchꝛeiben laſſen leſen / auſſchꝛei⸗ 
en vnd offentlich anſchlagen / darmit keiner vrſach 
hab / ſich der vnwiſſenheit zu behelffen. 


DOiiſer Anſtandt iſt den 22. tag Heumonats bn, 

geachtet der Hifpanifche Parteyen verhinderung / 
zu Paris vnd S. Dionis / auch hernach im Lang; 
vedock / Bivaretz vnd andern vmbliegenden Orten 
publicirt vnnd außgeruffen / vnd von denen / ſo deß 
Krlegs müde ſind / mit groſſen freuden angenom̃en 
worden / ob gleich etliche Prediger auff der Cantzel 
ſich hefftig darwider geſetzet haben / dene man doch 
gebotten / von dem Koͤnig nichts denn alles gutes 
zu ſagen / damit auch das Volck deſto weniger zum 
König nach S. Dionis lauffe / ward nur ein thor 
zu Paris eroͤffnet / vnd niemand ohne Papport hir 
nauß gelaſſen. N 


Mitler weil hat man dem letzt entleibten Koͤnig 
Heinrico z. zu S. Oionis auch ein herrlich begeng⸗ 
niß gehalten. Man ſchꝛeibt auch / deß Hertzogẽ von 
Mayne Leutenant hab bald nach deß Koͤnigs von 
Navarra widerruff ſeinen Herrn verlaſſen / vnd ſich 

zu 


zu gedachtem König begeben / die Stadt Arx aber 
ſol ſich vor angekuͤntem Frideſtand an den Hertzo⸗ 
gen von Eſpernon ergeben haben. Die Königin 

in Engellandt ſol diſer Religions enderung 

ubel zu frieden ſein / vnd alles jr Kriegs, 

volck auß Britaigne abgefordert 
haben / was ſich weyter zu⸗ 
tregt / wirdt die zeit 
offenbaren. 

